stanford-oval/wikipedia huggingface dataset:
Pääministeri

Winston Churchill oli yksi tunnetuimmista Ison-Britannian pääministereistä.
Pääministeri, aikaisemmin myös ministeripresidentti on monissa valtioissa ministeri, joka johtaa maan hallitusta, monissa maissa myös ulko- ja sisäpolitiikkaa. Saksassa ja Itävallassa pääministerin nimike on liittokansleri. Useimmat maat, joissa on pääministeri, ovat parlamentaarisia ja näin ollen pääministerin on nautittava parlamentin luottamusta.
Myös ei-itsenäisellä alueella voi olla oma pääministerinsä, mm. ainakin osalla Kanadan provinsseista sekä Färsaarilla.
Pääministeri monarkioissa

Nykyaikaisissa parlamentaarisissa monarkioissa (kuten useimmissa Euroopan monarkioissa, Thaimaassa ja Japanissa) pääministeri on poliittisesti tärkein henkilö, eikä monarkki (yleensä kuningas tai kuningatar, Japanissa keisari) käytä laajaa valtaa, vaan hänen tehtävänsä ovat enimmäkseen edustus- ja seremoniatehtäviä. Esim. Ruotsin vuodesta 1975 voimassa olleen valtiosäännön mukaan monarkki ei käytä edes muodollista toimeenpanovaltaa. Yhdistyneessä kuningaskunnassa taas monarkilla on periaatteessa erittäin laajat valtaoikeudet, mutta hän käyttää niitä niukasti ja delegoi ylimmän vallan pääministerille, jonka kanssa keskustelee säännöllisesti. Sen sijaan Afrikassa ja Aasiassa on myös parlamentaarisia monarkioita, joissa monarkki myös käyttää merkittävää poliittista valtaa. Parlamentaarisissa monarkioissa pääministerin, kuten muidenkin ministerien, on nautittava parlamentin luottamusta ja yleensä hän on parlamentin jäsen, kansanedustaja. Myös osassa Absoluuttisista monarkioista kuten Swazimaassa on pääministeri, jonka monarkki nimittää.
Pääministeri tasavalloissa

Tasavalloissa pääministerin valtaoikeudet vaihtelevat suuresti. Osassa parlamentaarisista tasavalloista, joissa on pääministeri, pääministerin valtaoikeudet ovat lähes tai kokonaan yhtä suuret kuin valtion virallisen päämiehen (useimmiten presidentin). Osassa tasavalloista (esim. Saksassa ja Irlannissa, nykyisin myös Suomessa) pääministeri on selvästi ylin vallankäyttäjä ja presidentin asema on ensisijaisesti edustuksellinen. Näin ollen osa tasavalloista (pääosa näistä on Euroopassa) muistuttaa Euroopan parlamentaarisia monarkioita. Toisissa parlamentaarisissa tasavalloissa pääministerin valtaoikeudet ovat presidentin oikeuksia huomattavasti pienemmät. Tällaista järjestelmää, jossa on sekä presidentillisen että parlamentaarisen järjestelmän piirteitä, kutsutaan myös semipresidentialismiksi. Semipresidentiaalisia maita ovat esimerkiksi Ranska, Venäjä ja Ukraina. Myös Suomen järjestelmän katsotaan olleen semipresidentiaalinen vanhan valtiosäännön voimassaoloaikana (1919–2000). Samoin kuin parlamentaarisissa monarkioissa, parlamentaarisissa tasavalloissa, joissa on pääministerin virka, (mukaan lukien semipresidentiaaliset maat) pääministerin on nautittava parlamentin luottamusta ja hän on yleensä samalla kansanedustaja.
Useimmissa presidentillistä järjestelmää noudattavissa tasavalloissa (mm. useimmissa Amerikan maissa) ei ole erikseen pääministerin virkaa, vaan presidentti on paitsi maan myös sen hallituksen johtaja. Eräissä presidentillistä järjestelmää soveltavissa maissa (esim. Valko-Venäjällä ja osassa Afrikan maista) on myös pääministerin virka, mutta toisin kuin parlamentarismissa, pääministerin ei tarvitse nauttia parlamentin vaan vain presidentin luottamusta eikä hän voi olla samalla kansanedustaja. On myös parlamentaarisia maita, joilla ei ole pääministeriä, esim. Botswana ja Etelä-Afrikka. Näissä maissa samoin kuin useimmissa presidentillistä järjestelmää noudattavissa maissa presidentti on myös hallituksen päämies eikä pääministerin virkaa ole, mutta toisin kuin presidentillisessä järjestelmässä, presidentin valitsee yleensä omasta keskuudestaan parlamentti ja hallituksen (presidentin ja ministerien) täytyy nauttia parlamentin luottamusta.
Suomen pääministeri

Suomessa on yritetty hioa presidentin ja pääministerin vastuualueita, mutta edelleenkin niissä on pieniä päällekkäisyyksiä. Presidentin valtaoikeuksia on Mauno Koiviston kaudesta, 1980-luvun loppupuolelta lähtien pyritty kaventamaan, mikä on johtanut pääministerin aseman korostumiseen. Vuosien 1991, 2000 ja 2012 perustuslakiuudistuksissa pääministerin asema vahvistui. Vuoden 2000 perustuslakiuudistuksen katsotaan merkinneen Suomen siirtymistä semipresidentialismista useimmissa Euroopan maissa vallitsevaan hyvin parlamentaariseen järjestelmään, jossa valtionpäämiehen asema (useimmissa Euroopan maissa kuninkaan tai presidentin) tehtävä on lähinnä edustuksellinen, seremoniallinen ja symbolinen. Suomessakaan presidentillä ei enää juuri ole sisäpoliittista valtaa, ja hänen tehtävinään kotimaassa on lähinnä toimia valtion keulakuvana ja virallisten tapahtumien isäntänä ja ottaa julkisuudessa kantaa yhteiskunnallisiin asioihin. Silti vieläkin presidentillä on laajat nimitysoikeudet, presidentti osallistuu valtioneuvoston toimintaan ja hän johtaa Suomen ulkopolitiikkaa yhteistoiminnassa hallituksen kanssa ja on Puolustusvoimain ylipäällikkö.
Aiheesta muualla

Kuvia tai muita tiedostoja aiheesta Pääministeri Wikimedia Commonsissa
Rainbow Arts

| Rainbow Arts |
| --- | --- |

Perustettu:  1984
Perustaja:  Marc Ulrich
Lakkautettu:  1999
Kotipaikka:  Saksa
Toimiala:  videopeliteollisuus
Infobox OKVirheellinen NIMI-arvo: 
Rainbow Arts on saksalainen videopelien kehittämiseen ja julkaisemiseen erikoistunut pelitalo, jonka on perustanut Marc Ulrich vuonna 1984.
Myöhemmin sen osti Softgold/Funsoft, ja lopulta se liittyi THQ-yhtiöön vuonna 1999. 90-luvun alussa suurin osa yhtiön luovasta voimasta lähti perustamaan omia kehitysstudioitaan. Thomas Hertzler on nykyään Blue Byte Softwaren toimitusjohtajana ja Armin Gessert perusti vuonna 1994 Spellboundin.
Pelilista

Lista peleistä, jotka Rainbow Arts tuotti 1980- ja 1990-luvun aikana:
3001 O'Connor's Fight
The Baby of Can Guru
Bad Cat
The Birds and the Bees II: Antics
Bozuma
Circus Attractions
Conqueror
Curse of RA
Day of the Pharaoh
Danger Freak
Denaris
Down at the Trolls
East vs. West: Berlin 1948
Future Tank
Garrison
Graffiti Man
Grand Monster Slam
The Great Giana Sisters
Hard'n'Heavy
Imperium Romanum
In 80 Days Around the World
Jinks
Katakis
Khalaan
Logical
Lollypop
Mr. Pingo
Money Molch
M.U.D.S. – Mean Ugly Dirty Sport
Mad TV
Madness
Masterblazer Sequel to Lucasfilm's Ballblazer
Mystery of the Mummy
Nibbler
Oxxonian
Rock'n Roll
R-Type
Rendering Ranger: R2
Soldier
Spherical
Starball
StarTrash
Street Gang
Sunny Shine
To be on Top
Turrican
Turrican II: The Final Fight
Turrican 3: Payment Day
Time
The Volleyball Simulator
Warriors
X-Out
Z-Out
Aiheesta muualla

Yhtiön tiedot MobyGamesissä (englanniksi)
Pnjovno

| Pnjovno Пнёвно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°09′44″N, 29°03′10″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Järvinumero:  01030000111102000025977
Mittaustietoja
Pituus:  1,2 km 
Leveys:  0,7 km 
Pinta-ala:  55 ha 
Tilavuus:  0,0011 km³ 
Keskisyvyys:  2 m 
Suurin syvyys:  3 m 
Valuma-alue:  20,01 km² 
Saaria:  2 
 fiPnjovno 
Pnjovno (ven. Пнёвно, Пнево) on järvi Luoteis-Venäjällä Pihkovan alueen Pustoškan piirissä.
Maantietoa

Järvi on 1,2 kilometriä pitkä, 0,7 kilometriä leveä ja sen pinta-ala on 55 hehtaaria. Järven länsiosasa sijaitsee kaksi luotomaista saarta. Se on autio metsäjärvi, jonka lounaisrantaan ulottuu niity. Tiet ohittavat järven yli 200 metrin päästä.
Luontoarvoja

Järvessä eläviä kalalajeja ovat ainakin hauki, ahven, lahna, pasuri, karppi, ruutana, suutari, made ja mutakala sekä useat Rutilus-suvun lajit. Järvi on keskimäärin kaksi metriä syvä ja syvin kohta on vain 3 metriä. Niittyrannassa on jonkin verran vesikasvillisuutta.
Vesistösuhteita

Pnjovno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee oja luoteessa sijaitsevalta suolta ja toinen oja viereiseltä järveltä Ostrovnolta. Pnjovnon oma laskuoja lähtee järven itäpäästä ja se laskee pian Svibloon ja Svibljankan jälkeen se yhtyy Nevedrjankaan. Järven valuma-alueen koko on 20,01 neliökilometriä. Vedenpinnan korkeutta ei ole tiedossa, mutta se on välillä 148–154 metriä mpy..
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Päälliköiden ottelu

Päälliköiden ottelu  (ransk. Le Combat des chefs) on järjestyksessä seitsemäs Ranskassa ja viides Suomessa julkaistu Asterix seikkailee -albumi. Sen käsikirjoitti René Goscinny ja kuvitti Albert Uderzo. Päälliköiden ottelu julkaistiin alun perin Pilote-lehden numeroissa 261–302 ja albumina se julkaistiin Ranskassa 1966. Suomeksi albumi ilmestyi 1970.
Päälliköiden ottelun pohjalta on valmistettu piirroselokuva, Asterix ja suuri taistelu, jossa yhdistellään myös Asterix ja ennustaja -albumin juonta.
Ragnar Dunkers

Ragnar Johannes Dunkers (17. helmikuuta 1900 Pori – 20. lokakuuta 1941 Bromarv) oli suomalainen diplomi-insinööri ja teollisuuskoulun lehtori.
Ragnar Dunkers pääsi ylioppilaaksi Porin ruotsalaisesta yhteiskoulusta vuonna 1918. Hän suoritti diplomi-insinööritutkinnon ensimmäisen osan vuonna 1921 ja oli sitten vastaavana työnjohtajana rakennustyömailla Karjalassa ja muualla Suomessa. Hän oli Helsingin kaupungin rakennustarkastusviraston palveluksessa vuosina 1923–1924 ja 1927–1930 betonitöiden valvojana. Vuosina 1924–1927 hän oli osastopäällikkönä Imatran voimalaitoksen rakennustyömaalla. Suoritettuaan diplomi-insinööritutkinnon 1930 Dunkers nimitettiin samanva vuonna tie- ja vesirakennusalan ja betoniopin vt. lehtoriksi Vaasan teollisuuskouluun. Hänestä tuli vakinainen lehtori 1938. Dunkers toimi myös yksityisenä betoni- ja rakennusurakoitsijana. Dunkers teki opintomatkoja Skandinavian maihin, Saksaan, Ranskaan ja Italiaan. Hän julkaisi oppikirjoja ja kirjoitti oman alansa artikkeleita ammatti- ja sanomalehtiin. Dunkers oli Vaasan kaupunginhallituksen ja kaupunginvaltuuston jäsenenä.
Dunkers osallistui talvi- ja jatkosotaan. Hän kuoli sydänkohtaukseen Bromarvin Öjassa Hangon rintamalla lokakuussa 1941 palvellessaan luutnanttina Rannikkopataljoona 1:n esikunnassa.
Ragnar Dunkersin poika Karl Ragnar Dunkers (1926–2011) oli diplomi-insinööri ja tukholmalaisen Merkantila ingenjörsbyrån (MIBIS) toimitusjohtaja.
Julkaisuja

Perustustyöt. Otava 1934,  2. K. F. Lehtolan uusima painos Otava 1945
Ragnar Christiansen

| Ragnar Christiansen |
| --- | --- |

Norjan liikenne- ja viestintäministeri
 Nordlin hallitus 15. tammikuuta 1976 – 11. tammikuuta 1978  
Edeltäjä:  Annemarie Lorentzen
Seuraaja:  Asbjørn Jordahl
Norjan valtiovarainministeri
 Brattelin I hallitus 17. maaliskuuta 1971 – 18. lokakuuta 1972  
Edeltäjä:  Ole Myrvoll
Seuraaja:  Jon Ola Norbom
Suurkäräjäedustaja
 Buskerudin vaalipiiri 1958–1977  
Buskerudin maaherra
 1980–1988  
Henkilötiedot
Koko nimi:  Ragnar Karl Viktor Christiansen
Syntynyt: 28. joulukuuta 1922 Drammen, Norja
Kuollut: 17. helmikuuta 2019 (96 vuotta)
Tiedot
Puolue:  Työväenpuolue
Ragnar Karl Viktor Christiansen (28. joulukuuta 1922 Drammen – 17. helmikuuta 2019) oli norjalainen työväenpuolueen poliitikko. Hän istui suurkäräjillä vuosina 1958–1977 ja toimi Norjan valtiovarainministerinä 1971–1972 sekä liikenne- ja viestintäministerinä 1976–1978. Vuosina 1980–1988 hän oli Buskerudin läänin maaherra.
Aiheesta muualla

Ragnar Christiansen Norjan suurkäräjien verkkosivuilla (norjaksi)
Päijänne (Sonkajärvi)

| Päijänne |
| --- | --- |
Valtiot:  Suomi 
Paikkakunta:  Sonkajärvi
Koordinaatit:  63°36′04″N, 27°43′46″E
Mittaustietoja
Pinnankorkeus:  129,9 m 
Rantaviiva:  0,46 km 
Pinta-ala:  1,1 ha  
Suurin syvyys:  7,4 m 
 fiPäijänne 
Päijänne on pieni, noin 200 metriä pitkä lampi Sonkajärvellä. Päijänteeseen laskee etelästä Hiekkapuro, ja Päijänne laskee pohjoiseen Talaslampeen.
Puistossa (kappale)

| ”Puistossa” Anssi Kela |
| --- | --- | --- |

Singlen tiedot
 Albumilta: Nummela
 Julkaistu: heinäkuu 2001
 Tekijä(t): Anssi Kela
 Tuottaja(t): Anssi Kela Risto Eskolin
 Tyylilaji: folk, hip hop
 Kesto: 04.33
 Levy-yhtiö: BMG
Anssi Kelan muut singlet
| ”Nummela” 2001 | ”Puistossa” 2001 | ”Milla” 2001 |
”Puistossa” on suomalaisen laulaja-lauluntekijän Anssi Kelan kappale, joka julkaistiin singlenä heinäkuussa 2001. Kappale on neljäs singlejulkaisu Kelan ensimmäiseltä sooloalbumilta Nummela.
Kela kirjoitti ”Puistossa”-kappaleen 14. joulukuuta 2000. Sanoitukset kertovat fiktiivisen tarinan Laurasta ja Petri Ruususesta Bruce Springsteenin ”Atlantic City” -kappaleen hengessä. Vuonna 2015 Kela kertoi Vain elämää -musiikkiohjelmassa, ettei hän ollut erityisen ylpeä ”Puistossa”-kappaleen sanoituksista. Myöhemmin hän selvensi sanojaan, todeten: ”Haluan korostaa, etten missään tapauksessa tarkoittanut lausunnollani sitä, että inhoaisin 'Puistossa'-kappaletta tai sen esittämistä. Vaikkei se olekaan parhaiten kirjoittamani sanoitus, niin olen kuitenkin hyväksynyt sen puutteet ja pidän siitä juuri sellaisena kuin se on.”
Alun perin Kela kaavaili LAB-yhtyeen Anaa vierailemaan kappaleella, mutta hän kieltäytyi vastaten: ”Mä en laula suomeksi, enkä varsinkaan duettoja!” Tuottaja Risto Eskolin ehdotti seuraavaksi Asko Kallosen suosittelemaa Alexandra Babitzinia. Hän suostui, ja äänitti osuutensa 30. joulukuuta 2000.
”Puistossa” nousi parhaimmillaan Suomen radiosoittolistan ja Rumban 50 hittiä -listan kärkeen. Singlelistalla kappale kapusi sijalle 18.
Kappaleet

Puistossa – 4.33
Puistossa (Flegmaatikot-remix) – 4.33
Puistossa (demo) – 4.48
Listasijoitukset

| Lista | Paras sijoitus |
| --- | --- |
Suomen virallinen singlelista: 18 
Radiosoittolista: 1 
50 hittiä: 1
Shock Value II

| Shock Value II Timbaland |
| --- | --- | --- |

Studioalbumin tiedot
 Äänitetty : 2008–2009, Thomas Crown Studios, Virginia Beach, Virginia
 Julkaistu: 4. joulukuuta 2009 (Katso julkaisuhistoria)
 Tuottaja(t): Timbaland
 Tyylilaji: R&B, hip hop, pop rock
 Kesto: 73.16
 Levy-yhtiö: Mosley, Interscope
Muut kannet
 Deluxe Edition
Listasijoitukset
  Billboard 200: 36.
Timbalandin muut julkaisut
| Remix & Soundtrack Collection 2007 | Shock Value II 2009 | Textbook Timbo 2016 |
Singlet albumilta Shock Value II
 ”Morning After Dark” Julkaistu: 26. lokakuuta 2009  ”Say Something” Julkaistu: 3. marraskuuta 2009  ”Carry Out” Julkaistu: 1. joulukuuta 2009  ”If We Ever Meet Again” Julkaistu: 15. helmikuuta 2010
Timbaland Presents Shock Value II on hip hop -artisti/tuottaja Timbalandin kolmas studioalbumi. Albumi julkaistiin 2. joulukuuta 2009.
Kappaleet

Intro – 0.49 (by DJ Felli Fel)
Carry Out – 3.53 (feat. Justin Timberlake)
Lose Control – 4.28 (feat. JoJo)
Meet in tha Middle – 4.01 (feat. Bran'Nu)
Say Something – 4.01 (feat. Drake)
Tomorrow in the Bottle – 5.28 (feat. Chad Kroeger & Sebastian)
We Belong to the Music – 4.28 (feat. Miley Cyrus)
Morning After Dark – 3.52 (feat. Nelly Furtado & SoShy)
If We Ever Meet Again – 4.59 (feat. Katy Perry)
Can You Feel It – 4.44 (feat. Jenny-Bea Englishman Sebastian & Esthero)
Ease Off the Liquor – 5.58
Undertow – 4.22 (feat. Deborah Epstein The Fray & Esthero)
Timothy (Where Have You Been) – 4.47 (feat. Jet)
Long Way Down – 4.23 (feat. Daughtry)
Marchin' On (Timbaland remix) – 4.12 (feat. OneRepublic)
The One I Love – 4.34 (feat. Keri Hilson, Chris Brown & D.O.E.)
Symphony – 4.21 (feat. Attitude, Bran'Nu & D.O.E.)
Arvostelut

Allmusic:
Entertainment Weekly: B–
Rolling Stone:
Julkaisuhistoria

| Maa | Päiväys | Formaatti | Levy-yhtiö | Kataloogi |
| --- | --- | --- | --- | --- |
|  Saksa | 4. joulukuuta 2009 | Normaali versio | Universal Music |  |
|  Australia | 4. joulukuuta 2009 | Normaali versio | Interscope Records | 2723773 |
|  Irlanti | 4. joulukuuta 2009 | Normaali versio | Interscope Records |  |
|  |  | Normaali versio | Interscope Records |  |
|  Britannia | 7. joulukuuta 2009 | Normaali versio | Interscope Records | 2727396 |
|  Kanada | 8. joulukuuta 2009 | B001364502 | Interscope Records |  |
|  Kanada | 8. joulukuuta 2009 | Deluxe edition (2 cd) | B001364572 |  |
|  Yhdysvallat | 8. joulukuuta 2009 | Standard edition | Blackground Records | 602527237732 |
|  Yhdysvallat | 8. joulukuuta 2009 | Deluxe edition (2 cd) | Blackground Records | 602527237749 |
|  Yhdysvallat | 8. joulukuuta 2009 | Vinyyli | Blackground Records | 602527237831 |
|  Tanska | 9. joulukuuta 2009 | Normaali versio | Universal Music | 060252727396 |
|  Suomi | 9. joulukuuta 2009 | Normaali versio | Universal Music | 060252727396 |
|  Ruotsi | 9. joulukuuta 2009 | Normaali versio | Universal Music | 060252727396 |
|  Japani | 16. joulukuuta 2009 | Normaali versio | Universal Japan | UICS1201 |
Recopa Sudamericana

Recopa Sudamericana on Etelä-Amerikan seurajoukkueiden jalkapallokilpailu jossa kohtaavat edelliskauden Copa Libertadoresin ja Copa Sudamericanan voittajat.
Mestarit

| 0 | 1 | 2 | 3 | 4 |
| --- | --- | --- | --- | --- |
|  1989 -  Nacional  1990 -  Boca Juniors  1991 -  Olimpia  1992 -  Colo-Colo  1993 -  São Paulo  1994 -  São Paulo  1995 -  Independiente  1996 -  Grêmio  1997 -  Vélez Sarsfield  1998 -  Cruzeiro  1999-2002 - Ei pelattu  2003 -  Olimpia |   |  2004 -  Cienciano  2005 -  Boca Juniors  2006 -  Boca Juniors  2007 -  Internacional  2008 -  Boca Juniors  2009 -  LDU Quito  2010 -  LDU Quito  2011 -  Internacional  2012 -  Santos  2013 -  Corinthians  2014 -  Mineiro  2015 -  River Plate |   |  2016 -  River Plate  2017 -   Nacional |
Pöytä viidelle

| Pöytä viidelle> Table for Five |
| --- | --- |

Ohjaaja:  Robert Lieberman
Käsikirjoittaja:  David Seltzer
Säveltäjä:  Miles Goodman
Kuvaaja:  Vilmos Zsigmond
Leikkaaja:  Michael Kahn
Valmistustiedot
Valmistusmaa:  Yhdysvallat
Tuotantoyhtiö:  Voight-Schaffel Production CBS Theatrical Films
Levittäjä:  Warner Bros.
Ensi-ilta:  1983, Suomessa 1984
Kesto:  123 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pöytä viidelle (Table for Five) on Robert Liebermanin ohjaama yhdysvaltalainen draamaelokuva vuodelta 1983. Sen pääosaa, lastensa kanssa Euroopan-risteilylle lähtevää eronnutta golfammattilaista näyttelee elokuvan toisena tuottajanakin toiminut Jon Voight, ja muissa keskeisissä aikuisrooleissa ovat Richard Crenna ja Marie-Christine Barrault.
Juoni

Vaimostaan eronnut ja lapsistaan vieraantunut entinen golfammattilainen J. P. Tannen järjestää itselleen ja kolmelle kouluikäiselle lapselleen yllätysristeilyn Välimerelle. Mies on kuitenkin kiinnostuneempi laivalta löytyvästä mahdollisesta naisseurasta ja jättää lapset usein keskenään kun ei oikein osaa olla heidän kanssaan. Pian hän tapaakin viehättävän ranskalaisen Marien. Lapset alkavat turhautua, kun laivalla ei ole ketään muita heidän ikäisiään.
Kesken risteilyn saapuu viesti, että lasten äiti on saanut surmansa auto-onnettomuudessa Yhdysvalloissa. Lasten isäpuoli Mitchell hautaa vaimonsa ja lentää risteilyn seuraavaan määräsatamaan Ateenaan noutamaan lapset kotiin. Tannen haluaa kuitenkin viettää vielä muutaman päivän lastensa kanssa ennen kuin kauhea uutinen kerrotaan heille. Mitchell suostuu tapaamaan heidät uudelleen laivan seuraavassa pysähdyspaikassa Kairossa, mutta tilanne lukkiutuu esiin nousevaan huoltajuuskiistaan miesten välillä. Gizan pyramideilla Tannen kertoo lapsille äidin kuolemasta. Tunisin satamassa vanhin lapsista, Kaukoidästä adoptoitu teinipoika Trung, karkaa mutta löydetään pian. Risteilyn päätepisteessä Genovassa asiat selviävät.
Rooleissa

| 0 | 1 | 2 |
| --- | --- | --- |
|  Jon Voight  | … |  J. P. Tannen   |
|  Richard Crenna  | … |  Mitchell   |
|  Marie-Christine Barrault  | … |  Marie   |
|  Millie Perkins  | … |  Kathleen   |
|  Roxana Zal  | … |  Tilde   |
|  Robby Kiger  | … |  Truman-Paul   |
|  Son Hoang Bui  | … |  Trung   |
Tuotanto

Käsikirjoittaja David Seltzer on kertonut saaneensa idean tarinaan omien lastensa, kahden biologisen ja kahden Vietnamista adoptoidun kanssa tekemästään laivaristeilystä. Seltzerin tavoin myös tuottajat Schaffel ja Voight sekä ohjaaja Lieberman olivat ”viikonloppuisiä” avioerolapsineen, mikä toi aiheen käsittelyyn omakohtaista läheisyyttä.
Elokuva on kuvattu kesällä 1982 aidoilla kuvauspaikoilla Välimeren satamissa ja turistikohteissa sekä Norwegian America Linen risteilyalus m/s Vistafjordilla, joka kuvausaikaan oli toinen maailman kahdesta viiden tähden risteilylaivasta. Alkukohtaukset on kuvattu New Yorkissa ja Los Angelesissa.
Pöytä viidelle oli kanadalaisen ohjaaja Liebermanin ensimmäinen pitkä näytelmäelokuva. Hän oli siihen mennessä ohjannut satoja mainoselokuvia ja tapahtumien televisiointeja.
Vastaanotto

Helsingin Sanomien Helena Ylänen piti Pöytää viidelle tavattoman tunteellisena tarinana hyvää tarkoittavasta mutta luonteettomasta miehestä. Voightille räätälöity tarina sopii hänestä näyttelijälle, ja myös lapset ovat sopivan nenäkkäitä rooleissaan. Ylänen kehuu myös Vilmos Zsigmondin kaunista kuvausta. Video-oppaassa Sam Inkinen luonnehti elokuvaa Kramer vastaan Kramer -tyyliseksi huoltajuustarinaksi, sekä draamaltaan että toteutukseltaan hyvin tehdyksi. Hän antoi sille kolme tähteä viidestä, mikä vastaa sanallista arviota ”hyvä”.
Punainen torni (Pärnu)

| Punainen torni> vir. Punane torn |
| --- | --- |
 Pärnun Punainen vankitorni elokuussa 2011
Osoite:  Hommiku 11, Pärnu, Viro
Sijainti:  Pärnun vanhakaupunki
Koordinaatit:  58°23′06″N, 024°30′10″E
Rakennustyyppi:  kaupunginmuurin torni
Valmistumisvuosi:  1400-luku
Rakennuttaja:  Liivinmaan ritarikunta
Omistaja:  Pärnun kaupunginhallitus
Käyttäjä:  Pärnun kaupungin museo
Runkorakenne:  maakiviä
Julkisivumateriaali:  tiili
Korkeus:  12,5 metriä
Kerrosluku:  2 maanpäällistä + 1 maanalainen
Tilavuus:  638 m³
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Punainen torni (vir. Punane torn) on 1400-luvulla rakennettu puolustus- ja vankitorni keskiaikaisen kaupunginmuurin kaakkoiskulmassa Pärnussa, Virossa.
Pärnun vanhassa kaupungissa sijaitseva Punainen torni on käytännössä muurin ainoa säilynyt rakennus ja kaupungin yksi tärkeimmistä historiallisista maamerkeistä. Tämä satama- ja hansakaupungin Uuden-Pärnun aikainen arkkitehtoninen muistomerkki on nykyisin kaupungin vanhin ja kuuluu Viron kansalliseen kulttuurimonumenttien rekisteriin 10.8.1998 lähtien.
Sijainti ja nimi

Punainen torni sijaitsee 136,4 hehtaarin kokoisella Pärnun vanhankaupungin ja lomakohteen perintösuojelualueella. Tällä hetkellä rakennus on Pärnun kaupunginhallituksen omistuksessa ja sitä käytetään joskus matkamuistomyymälänä, kaupungin käsityöläisten työpajana ja joskus kaupungin museon näyttelypaikkana.
Elsbet Parekin v. 1970 kirjoittaman Punaisen tornin historiallisten taustatietojen mukaan Pärnun keskiaikaisista puolustuslinnoituksista jäljellejääneen tornin nimi oli ”de Rode thorn” tai ”Rode vangen thorn”. Ensimmäinen maininta nimestä on vuodelta 1543 ja todennäköisesti torni sai sen tuonaikaisen sisä- ja ulkopuolen punatiilisen verhoilun ansiosta. Vanhin kirjallisten tietojen lähde on kaupunginjohtajan Barenfeldin vuonna 1543. perustettu perimys- tai perimäkirja (vir. pärusraamat), jossa vuosina 1543-1674 torni mainitaan toistuvasti, viisi kertaa Punaisena vankilatornina ja 4 kertaa nimellä Punainen torni. Tornia käytettiin rikollisten pidätyskeskuksena t. vankilana vuosisatojen ajan 1500-luvun perimyskirjassa toistuvasta nimestä ”vangenthorn” päätellen. E. Parekin mukaan samaa nimeä käytetään edelleen baltiansaksalaisen arkkitehtuuritutkijan Karl von Löwis of Menarin teoksessa ”Burgenlexikon für Alt-Livland. Mit 24 Plänen und 56 Ansichten” koskien Vanhan Liivinmaan linnoituksia, jossa tämä pyörötorni kuuluu v. 1640, 1668 ja 1696 aikaiseen kaupunkikaavaan, samoin asiakirjakansiossa Ruotsin hallituskauden loppupuolella ja Suuren Pohjan sodan aikana.